Sanksione dhe ndalim hyrjeje në SHBA për zyrtarët venezuelianë
Shtetet e Bashkuara rrisin trysninë ndaj Venezuelës përmes sanksionesh të reja dhe anullim vizash për dhjetëra zyrtarë të lartë
Shtetet e Bashkuara e rritën trysninë ndaj Venezuelës duke vendosur sanksione ndaj gjashtë zyrtarëve të lartë të sigurisë. Gjithashtu, Shtetet e Bashkuara anulluan vizat për dhjetëra zyrtarë të lartë venezuelianë. I dërguari i posaçëm i Shteteve të Bashkuara për Venezuelën, Elliott Abrams, informoi gazetarët gjatë një konference për shtyp në Departamentin e Shtetit. , tha zoti Abrams. Sanksionet u vendosën ndaj Komandantit të Gardës Kombëtare, Richard Lopez, si dhe zyrtarëve të policisë dhe ushtrisë në zonat kufitare me Kolumbinë dhe Brazilin. Sanksionet bllokojnë asetet që këta zyrtarë mund të kenë në Shtetet e Bashkuara, si dhe u ndalon amerikanëve të bëjnë biznes me ta. Departamenti amerikan i Shtetit gjithashtu anulloi vizat për 49 shtetas venezuelianë. , tha zoti Abrams. Masat janë pjesë e përpjekjes për dorëheqjen e Maduros. Shtetet e Bashkuara e konsiderojnë të paligjshme rizgjedhjen e tij vitin e kaluar dhe kanë njohur udhëheqësin opozitar Juan Guaido si president të përkohshëm.